b'\n_START_ARTICLE_\nGeografska milja\n_START_PARAGRAPH_\nGeografska milja je enota za merjenje dol\xc5\xbeine, dolo\xc4\x8dena kot 1 lo\xc4\x8dna minuta vzdol\xc5\xbe Zemljinega ekvatorja, in je enaka pribli\xc5\xbeno 1855 m._NEWLINE_Enote ne uporabljajo veliko in je v tesni zvezi z mednarodno morsko miljo, ki je bila izvirno dolo\xc4\x8dena kot 1 lo\xc4\x8dna minuta na Zemljinem velikem krogu, danes pa je dolo\xc4\x8dena natan\xc4\x8dno 1852 m._NEWLINE_Danska in nem\xc5\xa1ka geografska milja (mil in Meile) sta enaki 4. lo\xc4\x8dnim minutam. Dolo\xc4\x8dil ju je Ole Christensen R\xc3\xb8mer in sta pribli\xc5\xbeno enaki 7421,5 m. Na Norve\xc5\xa1kem in \xc5\xa0vedskem so to \xc5\xa1tiriminutno geografsko miljo v glavnem uporabljali na morju (sj\xc3\xb8mil), vse do za\xc4\x8detka 20. stoletja.'